# Լեւոն ԺԴ. Պապ

| Լեւոն ԺԴ. Պապ
լատ.՝ Leo PP. XIV |
| --- |
|  |
| Ծննդեան անուն | անգլերէն՝ Robert Francis Prevost |
| Ծնած է | 14 Սեպտեմբեր 1955(1955-09-14) (70 տարեկան) |
| Ծննդավայր | Շիքակօ, Իլինոյս, Ամերիկայի Միացեալ Նահանգներ |
| Քաղաքացիութիւն |  Ամերիկայի Միացեալ Նահանգներ,  Փերու և  Վատիկան |
| Մայրենի լեզու | անգլերէն |
| Կրօնք | Կաթոլիկութիւն |
| Ուսումնավայր | Ս. Օգոստինոս Դպրեվանք, Վիլլանովա Համալսարան, Կաթոլիկ Դպրեվանք, Սուրբ Թովմա Աքվինացիի պապական համալսարան և Սուրբ Թովմա Աքվինացիի պապական համալսարան |
| Մասնագիտութիւն | Կաթոլիկ քահանայ, Կաթոլիկ եպիսկոպոս, ֆրաիլես, արքեպիսկոպոս, հոգևոր հայր, Կարտինալ, Կաթոլիկ Միսիոնար, թուաբանագէտ, Praefectus և Catholic theologian |
| Վարած պաշտօններ | Ս. Օգոստինոսի միաբանութեան նախկին գնդապետ, տիտղոսաւոր եպիսկոպոս, Առաքելական ղեկավար, Շիքլայոյի եպիսկոպոսապետ՝ Փերուի մէջ, Պապին ներկայացուցիչը՝ Կաթոլիկ համալսարանին մէջ, Առաքելական ղեկավար, Եպիսկոպոսապետ, Լատին Ամերիկայի պապական ներկայացուցիչ, Կարտինալ- սարկաւագ, Ալպանոյի կարտինալ եպիսկոպոսապետ, Հռոմի Պապ և կարդինալ? |
| Ծնողներ |
հայր՝ Լուիս Մ. Փրեւոսթ, մայր՝ Միլտրետ Փրեւոսթ |
| Կայքէջ | vatican.va/conten…​(անգլերէն), vatican.va/conten…​(ֆր.), vatican.va/conten…​(գերմ.), vatican.va/conten…​(սպան․) և vatican.va/conten…​(իտալ.) |
|
Ստորագրութիւն  |

**Հռոմի պապ Լեւոն ԺԴ.** (լատ.՝ Leone XIV, իտալ.՝ Leone XIV, սպ.՝ León XIV), (14 Սեպտ. 1955), աւազանի անունով՝ Ռոպըրթ Ֆրանսիս Փրեւոսթ (անգլերէն՝ Robert Francis Prevost) կաթոլիկ եկեղեցւոյ գլուխը եւ Վատիկան քաղաք-պետութեան միապետը՝ 8 Մայիս 2025-էն։

## Կենսագրութիւն

Մանկութեան բնակարանը
Ծնած է Շիքակօ, 1955-ին:

Միսիոնարական աշխատանք կատարած է Հարաւային Ամերիկայի մէջ եւ կը վարէր եպիսկոպոսներու նշանակման Վատիկանի ազդեցիկ գրասենեակը:

2001-2013 թուականներուն՝ Ս. Օգոստինոսի միաբանութեան նախկին գնդապետ։

2015-2023 թուականներուն ծառայած է իբրեւ Փերուի Շիքլայոյի եպիսկոպոս,

2023
2023-էն ի վեր եղած է Լատին Ամերիկայի Հայրապետական յանձնաժողովի նախագահը։

Փրեւոսթ այդ պաշտօնին նշանակուելէն ետք «Վատիկըն Նիուզ»ի հետ հարցազրոյցի ընթացքին յայտարարած էր.

|  |  |  |
| --- | --- | --- |
|  | Ինքզինքս միսիոնար մը կը նկատեմ: Կոչումս, ինչպէս իւրաքանչիւր քրիստոնեայինը, միսիոնար ըլլալն է, Աւետարանը քարոզելն է, հոն, ուր կարիքը կայ: |  |

Ան ամբողջ տասնամեակ մը ծառայած է Փերուի Թրուխիլօ քաղաքին մէջ, ապա 2014-2023 ծառայած է Փերուի Չիքլայօ քաղաքին մէջ:

2015-ին, կարտինալ Պրեւոսթ դարձած է Փերուի քաղաքացի։

Լեւոն ԺԴ. Սուրբ Պետրոս հրապարակին վրայ հաւաքուածները կ'ողջունէ «Խաղաղութիւն ձեր բոլորին» խօսքով: Ապա իտալերէն եւ սպաներէն խօսք մը կ'արտասանէ.

|  |  |  |
| --- | --- | --- |
|  | Մեր ականջներուն մէջ պահենք Ֆրանչիսկոս պապի տկար ձայնը, որ Հռոմը օրհնեց: Պապը, որ Հռոմը օրհնեց, այդ Սուրբ Զատկուան առաւօտը իր օրհնութիւնը տուաւ ամբողջ աշխարհին: Արտօնեցէ՛ք այդ օրհնութեան վրայ աւելցնել: Աստուած մեզ կը սիրէ: Աստուած բոլորը կը սիրէ: Չարը պիտի չտիրէ: |  |

|  |  |  |
| --- | --- | --- |
|  | Նաեւ կ'ուզեմ շնորհակալութիւն յայտնել իմ կարտինալ եղբայրներուս, որոնք զիս ընտրեցին Պետրոսին յաջորդը ըլլալու եւ ձեզի հետ քալելու իբրեւ միացեալ եկեղեցի մը: Միշտ ձգտելով խաղաղութեան եւ արդարութեան: Ձգտելով աշխատիլ այրերու եւ կիներու հետ, որոնք հաւատարիմ են Յիսուս Քրիստոսին` առանց վախնալու Աւետարանը քարոզելէ, միսիոնարներ ըլլալէ: |  |

|  |  |  |
| --- | --- | --- |
|  | Պէտք է միասնաբար ձգտինք միսիոնարական եկեղեցի մը ըլլալու. եկեղեցի մը, որ կամուրջներ կը կառուցէ եւ երկխօսութիւն կը կատարէ», յայտնեց Լեւոն ԺԴ. եւ ժողովուրդին կոչ ուղղեց` ուրիշներուն «ողորմութիւն ցուցաբերելու եւ սիրով երկխօսութեան մէջ ըլլալու: |  |

Պատմութեան մէջ առաջին անգամ ըլլալով ամերիկացի մը կը դառնայ կաթոլիկ եկեղեցւոյ եպիսկոպոսապետ: Ան ծանօթ է իբրեւ «ամերիկացիներուն մէջ նուազագոյն ամերիկացի եղողը» եւ կը պատկանի եկեղեցւոյ չափաւորական թեւին:

## Պաշտօնի ստանձնում

Կիրակի, 18 Մայիս 2025-ին, տեղի կ'ունենայ Լեւոն ԺԴ. Պապի Հռոմէական Կաթոլիկ եկեղեցւոյ նոր քահանայապետ՝ Լեւոն ԺԴ. Սրբազան Պապի գահակալութեան հանդիսաւոր արարողութիւնը, որուն ընթացքին, ան կ'ընդունի պապական իշխանութեան խորհրդանիշերը` «Ձկնորսի մատանին» եւ փալիումը (ոչխարի բուրդէ պատրաստուած ժապաւէն` վրան ասեղնագործուած խաչեր): Այսպիսով ան պաշտօնապէս կը սկսի իր հովուապետութեան:

Ս. Պետրոսի Մայր տաճարին մէջ կը կատարէ իր ուխտի աղօթքը եւ համանուն հրապարակին վրայ կը մատուցանէ անդրանիկ Ս. Պատարագը, որմով սկիզբ կ'առնէ իր առաքելութիւնը։

Պապի գահակալութեան արարողութեան սկիզբէն առաջ, ան յատուկ փոխադրակառքով կը շրջի Վատիկանի Ս. Պետրոս հրապարակին վրայ` ողջունելով հազարաւոր հաւատացեալներ:

Լեւոն ԺԴ. Պապի գահակալութեան արարողութեան ներկայ կը գտնուին 156 երկիրներու եւ միջազգային կազմակերպութիւններու պատուիրակութիւններ, ներառեալ շուրջ 30 պետութիւններու ղեկավարներ եւ բարձրաստիճան հիւրեր:

## Ծանօթագրութիւններ